
DILECTIS IN CHRISTO FRATRIBUS ET FILIIS , 

CAPITULO , CLERO y ET POPULO UNIVERSO 
SUAE DIOECESIS 

PACEM . ET SALUTEM A DOMINO. 

(^cEMLiBKT profecto ad pastoralis officii amplitudinem evectum terrere de- 
bent Apostoli verba ad discipulos suos Timotheum, et Titum Episcopos scriben- 
tis. Posteam enim Paulus Episcopatum bonum esse opus dixit. Episcopi enu- 
merat virtutes: oportet Episcopum uTeprehensibilem esse, sobrium, prudentem (I) 
justum, sanctum, continentem , amplectentem eum, qui secundum doctrinam est, fi- 
delem sermonem (2). Quae omnia ut gravia sunt et numero non pauciora , Epi- 
scopale munus faciunt onus ipsis Angelicb humeris formidandum. 

Quae cum ita sint , Fratres , et Filii in Christo dilectissimi , quisnam ho- 
minum ex infirmo Adae semine ortus , vires habeat tanto oneri pares? Terret 
per se ipsa Episcopalis celsissima dignitas; terret ex sanctorum Ecclesiae pasto- 
rum exemplis, qui ad tantae celsitudinis fastigium evecti, vel oblatum munus 
lerrefacti effugere, vel sanctitate et doctrina praefulgentes, post traductam inter 
lacryroas et preces, in Episcopatu vitam, tunc demum pristinam habuere pacem, 
cum vel ad privatam sacerdotii vitam, vel ad claustri solitudinem rediere. Re 


(f) Timoth. eap. /. 


(2; Tit cap. I. 

(juiJcin vera duplici polosl ratione Episcopatus considerari. Quoad dignitatis 
gradum, amplUsiinn quidem est dignitas, sacerdotii apicem attingens, hominem 
Apostolorum successorem reddens. Sacerdotum patrem, et veluli in terris Deum, 
ideofjuc a principibus subditisque viris, ab omni semper hominum genere, sum- 
mo honore atque existimatione habitum. At si vero ab dignitatis amplitudine 
discedens, onus respicias. Episcopatus diflicillimum munus est, periculosum, et 
plenum aleae opus, cum Epbcopuin reddat Speculatorem domus Israel, exem- 
plum bonorum operum , et custodem omnium et singularum ovium suae fidei 
concreditarum. 

Qui per ostium nempe per Christum ad Sacerdotium sunt ingressi , et 
tamquam Aaron vocati , et pro Christo in terris legatione funguntur , in Epi- 
scopatu non honorem, sed onus spectant; ideorjue opus tantae molis, suisque 
humeris ponderosum omni ope effugere adlaborant. 

Non ex jactantia dicam , Filii carissimi , sed coram Deo qui scrutator est 
cordi um , et qui est de omnibus in novissimis judicaturus , coram Deo fateor, 
et coram hominibus qui mc norunt , et quibus conscientiam meam ape- 
rui , quod nec opinatus in altitudinem aestuosi maris deveni. Praeterea in- 
genii mei tenuitas, nulla virtutum, quae sunt in iis qui praeesse debent , co- 
pia , nulla vitae, quae Dei ministrum decet sanctimonia , nulla eorum quae ab 
hominibus optari solent bonorum aOluentia , ad Epbcopalem Cathedram mc 
ascensurum promittebant. 

En ingenua ad vos cordis mei confessio. At de me aliter Qui infirma mundi 
eligit, ut confundat fortia , qui de lapidibus suscitat filios Abraham , disposuit. 
Ipse i£ui omnia novit, cui omnia praesentia sunt tempora, qui facit de tenebris 
lumen splendescere, qui postremum ex filiis Isai, majoribus posthabitis. Regem 
elegit, qui minimos hominum Apostolos effecit, ipse auctor fuit ut sic Serenis- 
simo uiriusque Siciliae Rege FERDINAMIO II proponente. Supremus universalis 
Ecclesiae Moderator GREGORIUS XVI rae ad perillustrem et veterem Mazarien- 
sem istam Ecclesiam regendam ac gubernandam destinaret. 

Quod utrum mihi gratum fuerit , vosmet considerate qui summa rerum 
divinarum scientia praediti estis, maturui[ue polletis experientia. Haud enim vos 
latet purdiflicile , et artem artium esse regimen animarum, praesertim in acer- 
bissimis hisce temporibus, in quibus de terrenis rebus pene omnes homines 
solliciti nihil de caelestibus, et quasi omnia sint materia , aut nihil omnino sua 
hujusmodi negotia interesse existimantes, impurissimarum doctrinarum sectato- 
res sacrosancta Religionis Christianae mysteria, et ipsasmet naturales philosophi- 

cas yeritatcs de aoimarum immaterialitate ac splritualitate irridere, atque pes- 
sundare conantur- 

Nam experientia duce parochi munere pleriaque annis iuncto mihi com- 
pertum est periculosam esse ac perdifficilem animarum curam ; et quam- 
Tis quisquis ad id muneris Tocatus, boni pastoris officium implere sata- 
gat , paucae tamen sunt, quae yocem ejus audiant gregis sui oves , paucaeque 
sint oves ejus, et licet exterius tales videantur, interius tamen sunt lupi ra- 
paces. Quapropter innumeras Deo, a quo omnia bona manant, gratias egi cum 
mihi a superioribus meis fuit demandatum, ut posthabita animarum cura. Ca- 
nonici Theologi officio in Cathedrali Ecclesia fungerer, et ad consuetum docendi 
munus in florentissimo Abellinensi Seminario, in quo, emenso stadiorum cur- 
riculo, perjucundam semper yitam yixeram, jure quodam postliminii redirem. 

Ast ex altera parte voluntati Dei resistere malum est, et superbiae, et spi- 
ritualis ruinae argumentum. Per ministros suos Deus loquitur, et voluntatem 
suam significat De quibus scriptum est : Qui vos audit , me audit, qui vos spernit , 
me spernit. Vix enim electionis meae ad Episcopalem istam Cathedram nuntio 
accepto, obmutui, et tamquam puer factus sum nescius loqui , mente revolvens 
tenuitatem meam , imparesque prorsus ad hoc onus sustinendum vires meas , 
pertimescens Illam de pastoribus divi Joannls Chrisostomi sententiam : Mira- 
mur an Jieri possit, ut aliquis ex Rectoribus sit salvus (1). In tanta qua jacebam 
animi perturbatione humiliter ad pedes Datoris luminum provolutus , Eum 
enixe deprecabar, ut qui non deest in necessariis , me adjuvare dignaretur , et 
quidnam essem facturus, ostenderet. Sacerdotes, Rectores animarum, viros san- 
ctitate, doctrina, atque in gubernandi arte probatissimos consului memor mo- 
niti Ecclesiastici : Fili sine consilio nihil facies (2). Qui omnes consilib suis 
mihi praesto fuerunt, atque uno ore affirmarunt, o ^ Domino factum est istud, 
et voluntati Dei , qui per ministros suos loquitar , oliediendum , ejusque voci 
repugnare et nolle acquiescere peccatum , et quasi scelus esset ; roborantes ti- 
miditatem meam Divi Leonis ad Pontificatum evecti verbis : « Qui tibi { aje- 
baut j hotioris est auctor , ipse tibi Jiet administrationis adjutor , et dabit vir- 
txitem qui contulit dignitatem : » Queis verbis voluntate Dei de me ita ju- 
bentis certior factus, animo volenti licet infirmissimo, tanto oneri colla subji- 
cere aequum duxi. Reliquam animi ambiguitatem abstulit Religiosissimus Rex 
noster, quem Deus semper sospitet, Ferdinandus II , qui benignissime me au- 

(t) Hom. in £pi$t. «d (3) XJiXlI* 2i, 

(lientem excepit, et verbis Patris et Itegis, cujus cor in manu Dei est, inc 
in ista vinea Domini adlaborare , quoniam sic Deo placitum erat , est ex- 
hortatus- 

ldeo({uc , Fratres , et dilectissimi in Christo Filii, alacri animo e terra, et 
cognatione mea egredior, et venio in terram i-stam, quam mihi Deus ostendit, 
terram uberrimis donis a natura refertam , claris veteribusque ornatam monu- 
mentis ; venio ad vos nunc per epistolam, quamprimum, ut spero, per praesen- 
tiam , in nomine Jesu Christi Domini nostri non gloriandi et dominandi cupi- 
ditate , sed subveniendi et Deo placendi voluntate ; venio ut vitam omnes aeter- 
nam abundantius habeatis, apprune noscens fidem et charitatein vestram, quam 
quovis tempore opere et sermone exhibuistis , et , me quamvis praeclarissimis 
istius Ecclesiae Pastoribus antecessoribus meis meritis ac virtute longe inferio- 
rem, benevolentia tamen, et desiderio, quae recta sunt toto vitae meae tempore 
laciendi , alterum ab illis vos experturos in Domino confido. Quaquopter sinite 
me ad vos omnes collectim prius , postea ad singulos vestrum ordines animi 
mei sensus patefacere ; vosque me tamquam patrem vestrum amanlissimum 
precor audiatis. 

In ea certe tempora devenimus , Fratres , et Filii in Christo carissimi , 
in quibus non pauci insurgunt indocti , et pseudoprophetae, qui ad insipien- 
tiam erudiunt multos , impib venenatisque doctrinis hominum mentes cor- 
rumpentes , docentes qnae non oportet , fidem et mjrsteriorum revelationem non 
esse amplius necessariam , principemque locum in credendis tenere rationem jam 
jam excultam et perpolitam , camque ad Deum ipsum dignoscendum , ejus- 
que divina attributa , sufficientes vires habere ; ejusque lumen fidei arcana 
penetrare posse, neque alio lumine hominem indigere, ut Deum diligat, 
eique inserviat , venerationem ac obsequium praestet. Docentes insuper ratio- 
nis humanae progressum in singulis hominum aetatibus , ejusque in prae- 
senti perfectionem ac supremum gradum , quo conantur ostendere, supervaca- 
neam esse fidem, et notitiam credendorum, mythis amandantes quaecumque In 
veteri ac novo testamento revelavit Deus pro animarum salute : mythumque esse 
ipsum Dei Verbum incarnatum et passum , Jesum Christum ; docentes materiam 
ipsam cogitatione et extensione ( attributis se se invicem opponentibus ) praedi- 
tam , esse causam rerum omnium efficientem , ipsiusque essu emanationes quot- 
quot rerum eventus , et hominum generationes, et enneta, quae in hoc mundo 
inspicimus phaenomena. Heu tempora ! heu mores ! tempora iniquissima , mores 
pessimi. Heu perditissimorum hominum genus, qui bonis ipsius I.argitorIs omnium 

boitoruiu abuleiites , in Deum omnimn Conditorem ac Redemptorem ingratic- 
simi, proh scelus ! insurgunt. Quare yos omnes oro obtestorque, Fratres, et Filii in 
Cliristo carissimi, ul lidein quam a parentibus accepistis sartam tectamque teneatis, 
ut Deo placere possitis, eamque operibus consocietis; vos oro obtestorque, ut eam 
junctis viribus contra infensissimos Religionis Christianae hostes tueamini, et poten* 
les silis opere ac sermone , ut nutantes in fide fratres confirmetis , ut si in quibus 
mortua sit, eam vivificetis, ut vosmelipsos exhibeatis exemplum bonorum operum, 
ut omnes et singuli videant opera vestra l>ona, et glorificent Patrem vestrum, ({ui in 
Caelis est. Vos oro obtestorque, ut teneatis traditiones patrum vestrorum, caventes, 
ne quis vos decipiat per philosophiam et inanem fallaciam, claudentes aures impiis 
hominum locutionibus, qui Christi fidem blasphemant, et rationem fidei praeponunt, 
non intelligentes quid dicunt; cum impossibile sit rationi fidem adversari ; cumque 
Certum sit, Deum rationis et fidei esse auctorem; ideoque non posse sibimetesse 
contrarium , ut imperet fide , quae rationis lumini adversentur ; cumque cer- 
tum sit, fidem et rationem amice inter se consentire in Religionis negotio ad Dei 
gloriam promovendam , hominumque aeternam salutem procurandam, llaec 
generatim. Niuic ad singulos Ordines specialim alloquendos , ut prombi , 
devenio. 

Ft primum sermonem ad vos facere conditionb vestrae ratio postulat , Ve- 
nerabiles Dignitates , et selectissimi Cathedralb Ecclesiae Canonici , quos post 
Hieronymum (1) , Trideotina Synodus repraesentare ait Episcopolb Ecclesiae Se- 
natum (2). Vos obsecro atque obtestor , ut qui meus estis Senatus, Consiliarii, 
Assessores , sic in ministerii mei Episcopalb adimpletione et adjutores sitb. Non 
vos praeterit , me in ministerium mbsum propter ck>s qui faaereditatem capiunt 
salutis, ad animarum lotius istius dioecesb sanctificationem, quae est Dei vo- 
luntas: mecum ergo oportet adlaboretis vos, qui primum post me locum tenetis 
in hoc raissionb meae fine'assequeudo. Et sicut me urgent illustrium Anteces- 
sorum meorum exempla , et praesertim Dominici Spinolae Genuensb presbyteri 
Cardinalis, et Joannis Lasani HUpani , et Eminanuelb Custo ex urbe Panormo, 
et Joannis Capuli Catanensis , et novissimi btius Ecclesiae AntistitU Aloysii Sca- 
labrini Drepaiiensb Sacrae Carmelitanae Familiae Vicarii jam Generalb ; sic et 
vos urgere debent exempla, illustrium vestrum Decessorum, qui quovb tempore, ut 
magna animi mei laetitia accepi , Pontifices suos in Episcopali ministerio adju- 
to In eof. i. (1) 7>iU Srt. XXIV. ca/i. dt Ktf. 

varunt. Sit ana eademque mentU meae et vestrae cogitatio ; unum idemque cor- 
dis mei ac vestri desiderium , salus aeterna omnium Mazariensis Dioecesis ani- 
marum. Hanc nobis dedit Deus vineam excolendam , hoc sit opus ministerii no- 
stri : forma totius gregis facti ex animo , prudentia , sapientia , modestia , mo- 
rum suavitate , virtutum omnium choro , exhibeamus nosmetipsos ut ministros 
Christi , et Dispensatores mysteriorum Dei , charismata meliora seraper aemu- 
lantes. Quod profecto consequemur, si munere, quod adimplendum dedit nobis 
Deus , bona rectaque animi intentione fungamur. Ego pastoris boni et non mer- 
cenarii , vos consilii boni , et non mali datores : ego parentis amantissimi , omni- 
bus et singulis benefacere et opem ferre parati ; vos fraterna in omnes et singulos 
charitate , nemini dantes ullam offensionem, ut non vituperetur ministerium ve- 
strum , injurias aequo animo patientes , laedentibus parcentes , miseris succur- 
rere discentes, viduis, pupillis, omnium egenis , juxta facultatis vestrae vires, 
opem ferentes, illud prae oculis habentes: Ckii plus datum est, plus retjuiretur 
ab eo. Abundemus invicem , Fratres dilectissimi , in omne opus bonum scien- 
tes , quod labor noster non est inanis in Domino. Non enim injustus est Deus 
ut obliviscatur operis nostri, et dilectionis quam ostendemus in nomine ipsius {i). 
Enitamini, Fratres, ut quemadmodum in Ecclesia Dei caeteros gradu antecelli- 
tis, sic et virtutibus praecellatis. Angelicam potius quam humanum est officium 
vestrum. Laudare Deum in psalterio : psallite ergo bene Ei in vociferatione ; 
Deum vespere et mane collaudato, ut qui vos audiunt, Deum glorificent, ei- 
que , vestrum aemulatores effecti , laudes concinnare ediscant. Sic officiam ve- 
stram adimplentes, me coadjuvabitis; .sic gregem Dei communibus veluti con- 
siliis, vigiliisque pascentes, a pastorum Pastore duplicem coronam his, qui bene 
praesunt servatam consequemini (2). 

Vos etiam eadem animi benignitate alloquor. Dignitates, et amplissimi Coi- 
legialium Ecclesiarum Canonici , quos gaudium meum et coronam meam in 
Domina esse, in votis mihi est. Et erilis certe si illustrium praedecessorum ve- 
strorum haeredes , in domo Dei cum consensa ambuletis , non dominantes in 
cleris, sed caeleris, ut gradu excellitis, in sacraram etiam scripturarum lectione, 
in scientiis excolendis , ac in virtutum omnium exercitio , praeluceatis. Eritis 
certe, si quod verbis profertis ex ore , Deo adjuvante opere implere nitamini ; 
eritis certe, si aures patientes accommodetis verbis concilii Mediolanensis (3). 
Si attente, studiose, pie, religiose, divinas laudes concHebretU , non mente vaga, 

(O n,hr. ri. (Z) I. Timotlt. Cap. 5. •>. 17. (5) 4. 

non vagis oculis, non indecenti corporis statu. Haec agite dilectissimi, et liomU 
nibus placebitis , et Dei servos semper futuros certe confidite. 

Nec minori cordis affectu ad vos sermonem meum converto, speciatissimi 
Parochi, ac animarum Rectores, qui in pastoralis sollicitudinis partem estis ad- 
sciti. Compertum jam mihi est, vos fervidissimo zelo muneris vestri partes adim- 
plere : aed -grato animo, quaeso, excipiatis, quae Parochorum Parochus scilicet 
Episcopus qui vos alloquitur , sibi ipsi et vobis ea omnia memorat , quae pa- 
storalis oflicii propria sunt , quaeque ob oculos semper habere necessc est ', 
praesertim cum in ea aetate versemur , in qua sacra profanis mixta , parochi 
munus quod sacrum est , quasi civile munus prorsus habetur , veluti si pasto- 
res , animarum quae curae suae sunt commissae, rationem Christo Jesu Pa- 
storum Principi non essent reddituri. 

Animarum cura , ut probe nostis , .Adjutores mei carissimi , a Deo nobis 
concredita est ; omni ergo diligentia in singulas fere horas ad earum salutem 
procurandam nobis est insudandum. Inspiciamus pastorum Principis exemplum , 
Jesum Christum, Eumque, quantum in nobis est, imitari studeamus. Ego sum. 
Ipse ait , Pastor bonus , et animam meam pono pro ovibus meis , et revera ani- 
mam suam, nempe Sanguinem suum pro omnium salute in ara Crucis effudit. 
Non parcamus ergo neque laboribus neque vigiliis , neque vitae ipsi, cum vi- 
deamus vel unam animarum quae nobis sunt commissae , salute aeterna peri- 
clitari. Hinc demandatum nobis est animabus in discrimine et calamitate ver- 
santibus omne spirituale pabulum etiam cum vitae periculo ministrare. Hinc 
cura In dignoscenda cujuslibet ovis sui gregis conditione, ut possit pastor illius 
saluti providere , ut si in ovile sit , in eo permanere verbo et exemplo stu- 
deat; si corpore et mente aegrotet, sollicitus sit, eam corpore et mente sana- 
re re, et aana doctrina ; si in puerili sit aetate, si in virili, si senio confecta, ei 
cuivis aetati convenientia, praebeat pascua salutaria, ut in ovile permaneat , et 
vocem pastoris sui semper audiat. Si vero extra ovile ovis sit, in memoriam revo- 
cet pastor illius Evangelici Pastoris curam, qui nonaginta novem ovibus relictis, 
unam quam perdiderat, quaerere et invenire sategit. In memoriam revocet quae ju- 
bet Apostolus hac in re fieri debere : instet bonus pastor importune, opportune ut 
ovem deperditam inveniat ; arguat , obsecret , increpet in omni patientia et do- 
ctrina; Deum omnium bonorum Largitorem, deque omnium salute aeterna solli- 
citum enixe roget, ut ad gregem suum ovis amissa redeat. Quapropter sanctitate , 
vitae integritate, doctrina sana polleat animarum Curator, ut potens sit fideles ex- 
hortari , et eos qui contradicunt arguere, ut recte valeat munus suum obire. 

Autiiainus Apostolorum Principem animarum pastores alloquentem i pascite qui 
in vobis est , gregem Christi. Pascamus exemplo ; pascamns verljo ; pascamus Sa- 
cramentis. Pascamus exemplo ; si bonis esse moribus praeditos quos regimus , 
exoptamus fideles, boni et nos primum simus : scriptum est enim : Qtudis, rector 
est Civitatis , tates et inhabitantes in ea (\). Quaecnmque sunt justa , sancta bonae 
famae, baec cogitemus , haec agamus (2), ut opera nostra bona videant, eaque 
studeant, qui vident, imitari ; ut qui ex adverso est, vereatur , nihil habens ma- 
lum dicere de nobis. Pascamus verbo: assidua verbi Dei pniedicatione audientium 
intelligentiae accommodata , scriptura et l^atrum auctoritate sulfulta, uno verbo: 
praedicatione quae sapit Jesum Christum , et hunc crucifixum , et noii mundum 
et inanem philosophiam. Sedulam ergo operam impendatis, quaeso, puerorum in- 
stitutioni , edocentes eos fidei mysteria ; viriliter quaeso agatis, ut per vos possint 
peccatores a via iniquitatis recedere , et ad Deum Patrem suum instar prodigi blii 
redire. Pascamus Sacramentis , quae a S. Ecclesiae Patribus animarum medicami- 
na nuncupantur ; omnem diligentiam in iis administrandis precor adhibeatis , aut 
quibus ea ministranda committitis serio velim perpendatis. Sacramenta enim fontes 
sunt salutis et gratiarum , perpetua Redemptionis Christi signa , quibus Sanguinis 
ejus virtus et pretium nobis applicatur; et ab ipso Christo instituta juxta Con- 
cilium Tridentinum » ut per ilia omnis vera justitia vel incipiat , vel coepta augea- 
tur , vel amissa reparetur » (3). Solliciti ergo simus de animarum salute, quas no- 
bis Deus concredidit, scientes quia de manu nostra sanguinem earum Deus requi- 
ret , solliciti simus, ut earum simul et nostrae saluti aeternae consulamus. 

Nunc ad vos devenio. Sacerdotes, qui inter omnes gens sancta estis, et caetum 
Dei peculiarem constituitis , veluti olim inter caeteras tribus Israel , tribus Levi 
peculiari modo erat Deo dicata. Si speciali gratia a caeteris segregavit vos Deus, ut 
sacerdotio sibi fungamini , Videte ( vos alloquor vabis divi Bernardi ), videte fra- 
tres vocationem vestram , eminentiam et dignitatem ordinis vestri (4). Vos Sacerdotii 
honorem assecuti , atque a Deo tamquam Aaron vocati , eam vitae conditionem 
estis amplexi, quam ipsi Angeli venerantur , uti divus advertit Cregorius Nazian- 
zenus : Sacerdotium ipsi quoque Angeli veneratione prosequuntur (5). Hinc in- 
feretis profundam , magnam , et pene infinitam Sacerdotii dignitatem. Et sa- 
ne sacerdotes ministri sunt summi novi foederis Sacerdotis Jesu Christi, ejus- 

(0 Eccl. <0. (0 Strm. SI. 

(1) Philip. <. (5) Or«I. 

(3) TnJ. Sett. Vlt> dt 

ijue aetenii ac divini sacerdotii participes. At tantae ac tam grandi dignitati per- 
multa etiam et gravia respondent onera , ejuae sacerdotem ut bonum Christi mili- 
tem in Ecclesia laliorantem , Deo simillimum in terris , virtuosura , perfectum 
esse postulant. Dignitas magna suniniaiu exigit sanctitatem. Audite de vobis lo- 
queiitein Angelicum Doctorem. ItU qui divinis ministeriis applicantur , perfecti in 
virtute esse debent (I). Sanctitas summa propter ea, quae exercere debet Sacerdos in 
domo Dei ministeria, quae eadem sunt quae Ipse Sacerdotum Dux et Caput Jesus 
Christus exercuit , quaeque tria sunt , ut ipse divus Thomas advertit. 1.* Dei vo- 
luntatem et legem hominibus 'nuntiare ; 2.° preces et vota hominum Deo offer- 
re ; 3.* pro hominibus oiferre sacrificium. Quae tria ut digne valeat exercere Sa- 
cerdos , doctrina et- vitae sanctitate sit praeditus , est opus. Haec praecepit Deus 
in veteri Lege; haec confirmavit sancivitque exemplo suo novae legis au- 
ctor , Christus. Praecepit doctrinam. Labia sacerdotis custodient scientiam , et le- 
gem requirent ex ore ejus (2). Praecepit sanctitatem : Sancti estote , quia et ego 
sanctus sum (3). Quapropter , Dilectissimi in Christo Fratres , licet vos omnes exi- 
stimem sanctos , et in doctrina sana potentes , propter temporum tamen, in queis 
vivimus iniquitatem , sinite me Patrem ac Fratrem vestrum vos exhortari , ut 
mentis vestrae aciem intendatis ad ministerium, ad quod vocavit vos Deus, mini- 
sterium adorabile ac divinum. Quotidie enim, qui In sacratissimo Virginis utero 
semel est incarnatus , et seipsum obtulit in ara crucis hostiam expiatiouis Filius 
Dei, in manibus vestris in peccatorum reinlssiohem quodammodo incarnatur ac 
immolatur: ministerium formidabile, uti Sacerdotium appellat divus Ephrein, 
quia auctoritate, quae solius Dei est , pollent sacerdotes, dimittendi in terris pec- 
cata non sine Coeli et terrae admiratione ; mores ergo vestros huic tanto , tam su- 
blimi , ac sancto ministerio precor aptetis. Vos lux mundi estis , sal terrae per 
quem condiendi sunt populi: luceat ergo sanctitas vestrorum operum, ut lux 
<q>erum populi sit regula , doctrinam sanam redoleat mens vestra , ut intuitu 
magisterii vestri , quae sursum sunt quaerant , et sapiant qui a vobis edocentur 
populi. Memores estote verborum Apostoli. Nemini dantes ullam offensionem ut non 
vituperetur ministerium vestrum , sed in omnibus exhibete vosmetipsos sicut mi- 
nistros Dei (4). Quod profecto assequemini si divi Augustini in regula prae- 
scriptionem servetb. » Jn incessu , statu , habitu , et in omnibus motibus vestris 
nihil fiat quod cuj usquam offendat aspectum , sed quod vestram deceat san- 
ctitatem 0 . 

(4) In i. AiUnct. 24» 3. /. 0) 

(H) ATd/tfcA. //. 7. (i) 2. Cot. 6. 

Quae sacerdotibus dicta sunt , ad vos etiam dicta velim Diaconi , hypodia- 
coni , qui jam in domo Dei pede certo ambulatis. Considerate in sacerdotali mi- 
nisterio ad quod tenditis, quae vos expectant' oflicia adimplenda! Satagite, ut mu- 
neri vestro bene nunc attendatis , ut per bona vestra opera sacerdotii dignitatem 
assequamini pro vestra populique , cujus olim lux futuri estis , salute. 

Juvat etiam ad vos majori quo valeam cordis affectu verba facere, clerici , et 
inclyti adolescentes , pusillus grex ovilis Christi , qui in florentissimi istius Semi- 
narii aedibus vitam degitis, et pietatis et scientiae lacte alimini. Erga vos, vestrum- 
que commodum , ac progressum in morum suavitate ac litteris scieiitiisque exco- 
lendis , ac erga futuram vitae vestrae conditionem , quo ferret zelo cor meum , 
per epistolam non valeam satis explicare. Cognoscetis postea cum me assidue in 
medio vestri es.se , et conversari inspicietis. Fui enim et ego ut vos nunc estis , 
semperque jucunda milii erit illius , quam in seminario aetatem degi , ideoque 
perjucunda mihi erit et non habens taedium vestra conversatio , praesertim cum 
praecipua Episcopis cura habenda sit de alumnis in seminario degentibus , qui in 
spem Ecclesiae succrescunt. Audite, filii dilectissimi, vocem patris vestri qui lo- 
quitur vobis bona ; quaeque pro majori vestra utilitate , ipse vobis suggerit laeto 
animo excipite. Vos in praesenti, ut ita dicam, omnis carnis corruptione meruistis 
in ista seminarii aede, veluti in arca salutis a Deo custodiri. Satagite ergo, ut vitam 
immaculatam totius sceleris puram ducatis , ne in pene universali corruptionis 
diluvio pereatis. Memoria retinete divinum Spiritus Sancti eSatum : In ani- 
mam male\’olam non intrabit sapientia , et quod initium sapientiae timor Domini. 
Omnes ergo animi vestri vires impendite in Domini timore adquirendo , vitiisque 
omnibus fugiendis, ut veram sapientiam adipiscamini. Salutaribus eorum qui vo- 
bis praesunt Sapientum moderatorum monitis obedite , quos ingenti animi rhei 
gaudio, scio de ingenio vestro bonis studiis excolendo, animoque vestro bonis 
^moribus informando esse sollicitos. Ego sollicitudini eorum stimulum addere eni- 
tar, ut vos optatam metam attingere valeatis. Vos germina estis Sacerdotii, et Ec- 
clesiae meae spes jucundissima ; intendite ergo animum ad sacerdotium qua decet 
morum sanctitate et doctrina obtinendum. De vobis doctissimus Origenes mentio- 
nem faciens , ajebat ; Ut nihil scientiae , nihil eis sapientiae , mhU desit Justi- 
tiae (1). Videte, quaeso filioli mei, quos vehementer in Christo diligo, videte 
quod, dum vos oculorum meorum pupillam pretiosissimam appello, dum ve- 
strae utilitati ac saluti , ac per vos Ecclesiae meae utilitati consulere conor , 


(0 Oi*S‘ Htnn- 6. in cap. 7. LtvU. 

ego non patiar , me de salute mea aeterna , ac bona apud Deum et homines 
fama periclitari , manus meas cito imponentem super eos inter -vos , quorum 
non est satis probata yita , quique scientiam ac sapientiam apprime non cal- 
leant. Memor sum Apostoli bpiscoporum cuilibet praecipientis. Nemini cito ma- 
nus imposueris', memor sum verborum quae olim Deus protulit per prophetam, 
quaeque sacerdotes respiciunt ; Scientiam repulisti a te , et ego repellam te ne 
sacerdotio fungai-is mihi. Quare , filioli mei carissimi , gaudium meum et co- 
rona mea, ad finem vestrum atque ad vestram vocationem diligenter attendite; 
operam date ut non solum vocati, sed et electi olim sitis sacerdotes; operam 
date, ut sic curratis, ut bravium comprehendatis. Vos in ea vinea estis, in qua 
nunc liene plantati , et aqua timoris Domini ac sapientiae rigati , uberrimos 
posthac fructus daturi estis; vos selectissimae in illo hortulo plantae estis, in 
quo nunc flores suavissimum odorem flagrantes , exquisitissimos postea malu- 
rocque fructus praebituros speramus. Ego vineae hujus, hujusce hortuli custos 
ero vigilantlssimus , et si res postulare videtur , ego vineam istam atque hor- 
tulum plantabo, una mecum qui in illis excolendis nunc adlaborantes insu- 
dant , rigabunt , et vineae hortulique Dominum enixe communibus votis depre- 
cabimur , ut incrementum donet gratiae suae. 

Ad vos etiam qui in tota Mazariensi Dioecesi in deliciarum paradiso nem- 
pe in specu vestro beatam ducitis vitam , cujusque Ordinis Religiosi Viri , ail 
vos etiam sermonem meum converto , non ut de more vos alloquar , et ad 
Deum tantum pro me preces fundendas vos exorem ; sed ad vos sermonem in- 
stituo tamquam ad meos collaboratores in vinea, quam mihi dedit Dominus ex- 
colendam. Vos omnes SS. Patrum vestrorum vestigiis iuliaerere in muneris ve- 
stri partibus exequendls exploratum mihi est : vobis speciali quam a Deo ac- 
cepistis gratiam , perituras mundi calcandi delicias vanamque saeculi pompam 
fugiendi respondere cordi esse , norunt omnes, et ego non ignoro. Vos solitariam 
vitam procul a rumoribus , tamquam mundi exules et haeredes Paradisi , ora- 
tioni ac vigiliis deditam ducere, compertum habeo satis. Vos certe felices, .si 
id vitae genus assidue prosequemini! mortalem hanc aerumnis ac laboribus re- 
fertam vitam cum immortali atque aeternis gaudiis plena commutabilis ! Fe- 
stinate ingredi in illam requiem beatitndinis , quae a carnali concupiscentia 
recedentes expectat , quam assequentnr , qui tam came quam mente se Deo vo- 
verint, et qui consumant opus siutm magno praemio destinatum (t). Vc.s feli- 

(I) S. C/pru^n. Bpiti, LyU. 

ces , qui rectam prae caeteris juxta instituti vestri rationem prementes viam, fa- 
cilius ad sanctam civitatem, caelestem Hierusalem valetis ascendere! Exulta- 
le ut gigautes ad currendam viam sanctitatis et perfectionis, arduum virtutis ac 
poenitentiae iter , ut cum dies propimpiae mortis advenerit, nihil pertimescen- 
tes , unus<|ulsque vestrum valeat dicere cum Apostolo : fidem servavi , cursum 
consumavi , in rrliquo reposita est mihi corona justitiae ; et cum clara Dei visio- 
ne ei datur frui , possit cum divo Petro de AJeantara exclamare : o felix poeni- 
tentia , quae talem ac tantam mihi promeruit gloriam ! 

At vos in praesenti praesertim qua vivimus miserrima ob vitia aetate, non 
solum solitariam , sed operosam etiam decet vitam vivere. Vos etiam, uti cstb, 
existimant fideles, ut ministros Cluristi, et dispensatores mysteriorum Dei. Et ta- 
les fuere Patres vestri, qui in operibus publicae utilitatis peragendis operam na- 
varunt suam : nolite ab illis degeneres demonstrari! pro populo preces fundite, sed 
et verbi Dei praedicationi etiam attendite , puerorum mores pietatem et Dei 
cultum vestra vita et exemplo informate; desides insipientesque homines ad 1 m>- 
na opera excitate , edocete ; pupillis , viduis , orpbanis , miseris succurrere di- 
scite ; Sacramenta, qnae potestis, fidelibus administrate; consociate vos iis qui 
in vinea Christi laborant operariis , ut sicut laborum , sic et eorum sitis socii 
praemiorum. 

Nec vestri oblivisci possum. Sacrae Virgines , quae In foraminibus mysticae 
petrae delitescentes, et In vinariam claustri cellam a caelesti Sponso introductae, 
immaculatam vitam ducitis, et pennis non cuilibet hominum datis, sed colum- 
bae deargentatae ad eum qui in Caelis est , et ad dexteram Patris sedet. Spon- 
sum vestrum, securae advolatis. Praegrandi vos exui talione alloquor, quia spiri- 
tu principali confirmatae paratum habetis voluntati vestrae omnium donorum 
Largitorem quasi caelestes animae , quibus nihil sceleris superest luendum , 
in terris degentes. Me patrem ct pastorem vestrum amantlssimum caelesti Spon- 
so vestro semper, ct praesertim in felicioribus illis momentis, cum in immacu- 
lata et ardentia corda vestra , ignita charitatis suae tela injicit , commendate. 
Heu quam inops et pauper ego sum apud Ddminum, ut valeant preces meae 
pro totius gregis mei salute exaudiri ! Considerate, filiae meae, dilectissimae , 
quaenam sil st.itus vestri dignitas; quid vos deceat pro statu vestro peragere, ut 
possitis Sponso vestro placere, prudeiitesque inter virgines cooptari. Ipsis Angelis 
admiranda est vitae vestrae conditio , quia juxta elTalum Spiritus Sancti: Non est 
ponderatio continentis animae. Virgines mente et corpore Sanctae, summa sem- 
per habitae sunt in terris existimatione apud ipsos Reges et Imperatores, hono- 

re ac reverentia prosecutae , dignae (juae in terris , Angelis coaequari nienic- 
rinl; iinino Angelis haberi admirabiliores. Audite fpioinodo de vobis loqui- 
tur praeclarissimus Ecclesiae Pater Cyprianus, cujus verba haec sunt; Flos 
Ecclesiastici germinis, decas atque ornamentum gratiae spiritualis, laeta indoles, 
laudis et honoris opus integrum atque incorruptum , Dei imago respondens ad 
sanctimoniam Domini, illustrior portio gregis Christi (t). En elegantissiniam ex- 
celsioris conditionis vestrae descriptionem ! Yerutn quo sublimior gloria status Ve- 
stri est, ut monet ipse Cyprianus (2), major et cura esse del>et Quare sine ulla- 
labe puram atque immaculatam vos decet degere vitam, quae Angelis vos com- 
parat in terris , ut caelestis Agni immaculati dignae esse sponsae mereamini. 
Vos speciali Dei gratia domui, parentibus, totiuscpie mundi illecebris vale di- 
xistis : satagite, ut per bona vestra opera sublimem vitae vestrae statum condeco- 
retis , aures vestras profanis ,' vanisque locutionibus claudatis; soli Sponso vestro 
placeatis , Ebpie cunctas mentis vestrae cogitationes , et cordis nlfectus penitus 
consecretis. Quod facile praestare potestis , si vocem ejus audieritis non olxluran- 
tes corda vestra ; si Eum, quocumque ierit , soc{ui eritis paratae : si instituti vestri 
regulis, vcluti legibus obtemperare studueritis: si tria quae facitis vota , virginita- 
tem , paupertatem, et obedientiam religiosissime servaveritis. Sic dignae eritis et 
caelesti sponso obviam ire , ad caelestis Agni nuptias vocari , et una cum Angelis 
caeleste epithalamium, canticum novum cantare. 

Juvat etiam ad vos , incorruptissimi Magistratus, ct Proceres perillustres, qui 
principem locum post Dei ministros in terris tenetis , sermonem meum converte- 
re. Et primum vos alloquor, magistratus amplissimi , <{uibus datum est de homi- 
num sortibus judicare. Attendite quid vobis dictum sit : Erudinuni qui jiulicatis 
terram. Vos omni scientbarum copia praediti estis, omnigenacpie eruditione clari: 
flores enim hominum vos estis, qui caeteros homines electi estis judicare. Ta- 
les vos probat non sine improbis scientiarum laboribus , nec sine rerum ma- 
gistra , experientia , parta vobis in litibus dijudicandis gloria. Sedere vos oh 
hoc super judicantium cathedram jure meruistis. Neminem satie latet vos recta 
semper judicasse , et pro viduis , egenis , misurLs , ab iniijuissimis propinquis , 
divitibus, potentibnsque oppressis , sententiam tulisse; memores , religione, qua 
polletis, inclyti, verborum Domini: Ego fustitias jiuHcabo et rationis, quam ju- 
dicum judici Deu , de iis quae in terris judicastis, estis reddituri. In hac igitur 
sententia state , in qua semper fuistis : justa decernite , et recta judicate. Jura par- 

(I) Dt diteip. et habit (7) 

lium prius inquirere estote solliciti : hoc ob oculos habete; ad hoc serio attendite : 
damur enim injustitiae ascendit usque ad thronum Dei , qui in Angelis reperit 
pravitates , quique omnes est super omnia severissime judicaturus. Ne sitis men- 
daces in stateris, quoniam statera dolosa abominabilis est apud Dominum. Sic s«- 
verae justitiae Sacerdotio^ne fungentes in terris justitiam aeternam. Dei beati- 
tudinein consequemini. 

Optimates totius Mazariensis dioeceseos , FUii in Domino dilectissimi , etiam 
et vos , quidnam sit missionis vestrae in terris oOicium haud ignorare , immo ap- 
prime dignoscere , et peragere compertum mihi est. Gratulor enim vobis , quod 
summi Dei Imnis , quae vobis abundanter est largitus , bene utimini , nempe ad 
thesaurizandum vobis thesauros in Caelis , qui non veterascunt. Ea enim de causa 
vobis Deus et ingenium sublime , et generis nobilitatem , et divitiarum largitus 
est copiam , ut iis utamini, et ad ultimum vestrum finem assequendum, aeternam 
nempe beatitudinem ; et ad eorum qui vobis subjecti sunt inopiam sublevan- 
dam : jurgia et contentiones inter populos depellite, populus enim monitis vestris 
obtemperat ; benefacite miseris instar Patris omnium Dei , qui omnium miserias 
sublevat ; iis qui in periculis in angustiis vos consulunt , recta praebete consilia, 
ut parentis loco vos habeant: egenis, afflictis, perseentionem patientibus solatium 
ac levamen afferte. Sic peragentes , et Dei et omnium benedictionem habebitis , 
nomen vestrum in aeternum vivet in generationibus populorum , atque aeternae 
vestrae saluti , de qua quam maxime solliciti esse debetis , providebitis. 

Postremo ad omnes eloquium meum dirigo quotquot estis dilectissimi in 
Christo Filii, ciijusvis aetatis conditionis, ordinis, sexus, fortunae, quoquot 
inclitam incolitis Dioecesim Mazariensem, vos ut in exordio hujusce epistolae pa- 
storalis innui , oro atque obsecro , ut fidei depositum, quod a majoribus vestris 
accepistis diligentissime custodiatis , cum sine fide impossibile sit placere Deo. In 
hujusce fidei obsequium intellectum vestrum captivate, quia falli nescius est 
Deus, a quo fides venit, et salutis nostrae aeternae est amantissimus, quia charitate 
perpetua dilexil nos ante mundi constitutionem , et ideo attraxit nos miserans 
nostri. Considerate qualem nobis Deus dedit gratiam, ut filii Dei nominemur et 
simus. Considerate quia propter nos homines et propter nostram salutem Filius 
Dei descendit de Coelis, scientes, ut vos alloquar verbis divi Petri (1) quoti 
non corruptibilibus auro , vel argento , redempti estis , sed pretioso sanguine quasi 
agni immaculati Christi, et incontaminati. Sequamini ergo. Filii dilectissimi, vesti- 

gia Ejus, qui pro nobis passus est ; ipsum audite quem dedit Pater ducem et 
praeceptorem gentibus Filium suum dilectum, in quo ipse bene complacuit. Clau- 
dite aures Testras in iniquissima hac temporum conditione iis, qui numero sunt 
prorsus infiniti , qui loquentes mendacium, ineptas atque aniles fabellas seqmi- 
ti , (f) magistri facti sunt erroris, prurientes auribus, qui a veritate auditum 
averterunt , et ad fabulas conversi sunt , et veniunt ad vos, ut in errorem vos 
inducant, vaniloqui, seductores. Per viscera Jesu Christi vos rogo, ut id ge- 
nus hominum perditissimorum verba non audiatis , eorumque librorum lectio- 
nem devitetis. 

Fidei etiam, quan> inviolatam oro custodiatis , opera vestra bona conso- 
ciate , sine quibus ipsa mortua esset, nulloque vobis foret adjumento salutis. 
Fidei quae est in Christo Domino , quaeque omnium credendorum vobis regula 
est , spem firmam velim adnectatis praecipiente Deo : Sperale in Domino omnis 
congregatio populi (2). Quare sperate in Domino , et dabit vobis petitiones cor- 
dis vestri : ab ipso auxilia exposcite necessaria , ut bona opera peragatis , atque 
per ea tamquam per media creationis vestrae finem, aeternam nempe beatitudi- 
nem assequi possitis. Fidei ct Spei, quae omnium est Dei charismatum regina, 
charitatem conjungite. Scriptum est enim : Super omnia autem charitatem habe- 
te (3). Charltas omnia vincit ; ipsa est plenitudo legis , Religionis Christianae 
summa , et vinculum perfectionis. Charitatem habete erga Deum , Eum super 
omnia diligentes. Deum colite , Deum timete , Deo obtemperate , Deo omne.s 
cordis vestri affectus vovete ; elque soli inservite. Haec est summa charita- 
tis. Ipse enim et pater et Dominus noster est ; Ipse Creator et Redemptor ; 
Ipse nostrum principium et finis. Simus nihil nostri , simus toti Dei. A iva- 
inus nos , sed non nos ; sed vivat in nobis Deus , in quo vivimus , move- 
mur et sumus. 

Diligite etiam et proximum vestrum sicut vosmetipsos. Unus est chari- 
tatis fons, duos habens rivos. Dei et proximi; Deum diligite super omnia, 
et proximum vestrum sicut vosmetipsos , ex his duobus universa lex pendet 
et prophetae. Filioli mei dilectissimi , utar verbis divi Joannis Evangelistae , 
Diligite alterutrum. Hoc enim ct praecipuum erit praedicationis meae argumen- 
tum cum ad vos venero. Ignem charitalis venit Dei Filius mittere in terris , et 
vult ut accendatur, venit ut homines vitam habeant, et abundantius habeant. 

(I) /. ad Titmlh. cap. yi. v. 2. (3J Cotoss. 1. 

(3) Ptalm. 6(. 

lloc pastoribus reliquit primus Pastor ministerium inter greges suos adimplen- 
dum , ministerium pacis et charitatis. lloc apud \os executurum spero ; illud- 
que Yobis nunc per epistolam commendo: Diligite Deum et proximum, et sic 
adimplebitis legem Christi. Animadvertite, vos Filii cbaiissimi, ut sicuti Deiim toto 
corde et totis viribus jubemur diligere ; sic et fratres nostros non verbo solum 
et lingua , sed opere et veritate diligamus. Procul ergo sint a vobis quae mu- 
tuam omnino laedunt charitatem , inimicitiae, contentiones, rixae; procul con- 
vicia , blasphemiae , homicidia. Haud haec decent Christianos , qui Cluisti prin- 
cipis pacis discipuli sunt , et qui dilectionem ad invicem discipulis suis com- 
mendavit. <1 In hoc enim cognoscent omnes ( sic eos alloijuelratur ) quia discipuli 
mei estis , si dilectionem Imbueritis ad invicem {i). Lnmo peculiari hac veluti nota 
dignoscebantur primi fideles, uti testatur Tertullianus. Vide, inquiunt Ethnici , 
ut ad invicem se diligant . . . et ut pro altero mori sint parati (2). Estote ergo inter 
vos , Filioli dilectissimi cor unum et anima ima in Deo- 

Tandem singulos , ne pastorali desim oliiclo , in peculiari qua estis vitae 
ponditione , alloquor. Patres ( audite verba Domini omnium parentis per os Apo- 
stoli loquentis ) , nolite provocare ad iracundiam filios vestros (3) , sed majori qua 
potestis charitate ac vigilantia eorum educationi attendite , ut Ecclesiae utili- 
tati , et Reipublicae bono crescant , et baculum sint senectutis vestrae. Filii ne 
insurgatis in parentes (.'») , sed illis obedite per omnia , hoc enim placitum est in 
Domino (S). Sic facientes , longaevi eritis super terram , rectaque omnia vobis 
evenient. Viri diligite uxores vestras sicut et Cluistus dilexit Ecclesiam , et con- 
siderate cas uti adjutorium simile vobis. Et mulieres viris vestris subditae esto- 
te , sicut Domino. Servi obedite per omnia Dominis vestris , nullam illis dan- 
tes ofTensionein , qui dant vobis panem ad vescendum , et vestrae mitigant con- 
ditionis asperitatem. Et vos Domini quod est justum servis praestate : dignus est 
enim operarius mcrccde sua , scientes quod et illorum et vester Dominus est in 
Coelis , cui nuda et aperta sunt omnia. Senes sobrii sitis , pudici , prudentes , 
sani in fide, in dilectione, in patientia, ut vitae magistros vos liabeant adole- 
scentes. Juvenes similiter sobrii estote , ut floridam vitam , Deo et parentilms 
obtemperantes , ducentes , senectutem bonam adipiscamini. Divites, pauperes nc 
exhonoretis , nec eos per potentiam opprimatis (6). Pauperes abundate in fide , 


(I) Joatt, XUt. V, 35. 

(‘i) TvVtutl. ApnlogxUC‘ eap. AA*. 4^. 
(.1) aiii LpUtt. t,ap. yi. V. i* 


(4) Matih. Cap. X. V. H. 

(5) Colou. cap. iii. ¥. 20. 

(6) Jacnb EpitU CuihuUe. C*tp. II. v. 6. 

H spe , quoniam Deus Paler onmium ert (I). Uiio verbo: Filii mei dileclbsimi : 
Omnes ftonorale : fraternitatem diligite , Deum timete , Regem honorificate (2). 

Quae oinuia ut opere complere valeatis, gratia Uomiiii nostri Jesu Clirisli, 
•jui ait : sine me nihil potestis facere^ vobis , ut probe nostis , est opus. Quapro- 
pter conjuncta oratione, junctis manibus, oculis in Coelum sublatis, corde con- 
trito et humiliato ipsum Jesum Clirbtum Dominum nostrum, per quem omnia, 
suppliciter deprecemur , ut det vobis et mihi auxilium, quo perlicere queamu.s, 
quae nobis Ipse dedit nos velle. Nihil sit nobis timoris , nihil ob nostra scelera 
diOidentiae: superexaltat enim misericordia judicium. Ipse continuo interpellat 
pro nobis Salvator noster , quem advocatum habemus apud Patrem. Acceda- 
mus cum fiducia ad thronum sanctum ejus , ut quod fideliter petimus , ef- 
ficaciter consequamur. Accedamus , et in nomine Dilecti Filii sui Servatoris no- 
stri , cui dicatum est istius F.cclesiae Cathedralis Templum , Deum patrem Omni- 
potentem humiliter deprecemur , ut Ipse quod petimus dei nobis. Adhibeamus 
etiam apud ipsum Jesum , Matrem Ejus , Matrem et advocatam nostram , Pa- 
radisi Reginam , sub cujus tutela esse vos gloriamini , Mariam Virginem , cujus 
preces Ipse audit , et cui nihil umquam denegavit. Mariam habeamus, dilectis- 
simi in Christo Filii , fulgidissimum totius Dioecesis sydus ac tutamen. Maria sit 
nobis turris fortitudinis a facie inimici. Mariam suppliciter in angustiis , peri- 
culis , et necessitatibus nostrb invocemus , et ipsa preces nostras exaudiet. Pre- 
cemur etiam et praestolemur suffragia Sancti Viti Martyris praecipui urbis Ma- 
zariensis Patroni , et sub cujus praesidio sumus. Sit ipse pro nobis apud Deum 
perpetuus Intercessor , sit decus nostrum. Precemur tandem omnes Dei Sanctos, 
quos speciali cultu ac devotione vos colitis; et quorum reliquiae apud vos sunt, 
et religiose servantur , ut pro nostra omniumque salute intercedere dignentur. 
Enixe etiam vos rogo Flii dilectissimi , ut pro omnibus qui in sublimitate sunt , 
preces vestras coram Domino eSundatis , et primum orate pro Smo Domino no- 
stro GREGORIO XVI. Universalis Ecclesiae Pontifice Maximo, ut quem Deus Petri 
fecit esse successorem, et Jesu Chrbti Vicarium in terris. Eum sospitet, reddatque in 
iniqubsimb hbce temporibus ab omni adversitate incolumem , videatque Ec- 
clesiae navem tot persecutionum fluctibus agitatam , optato in littore requie- 
scere. Orate dein pro Religiosissimo Rege nostro FERDINANDO II. ut cor ejus 
semper in manu Dei sit , cunctaque Ei prospera in moderandis populb eve- 
niant , omniumque accipiat incrementa virtutum pro sua , omniumque quibas 

{iruuest populorum salute : nec non pro Augusta Regina nostra Maria Tlieresia 
lijus conjuge, pro Eorum regia Sobole , et universa Regali familia , ut det illis 
Deus bonorum suorum copiam pro Regni tranquillitate , et pro Ipsorum tem- 
porali ac aeterna beatitudine. Orate etiam .pro S. R. £. Cardinali Constantino 
Palrizi tituli S. Silvestri in Capite Sini Domini nostri Gregorii Papae XYI iii 
Urbe Vicarii , qui summa qua pollet animi benignitate me in Episcopum bodie 
consecrare dignatus est- Tandem pro me Deum deprecamini, ut pastoralb ofiicii 
onus humeris meis impositum sustinere valeam cum Dei gloria atque anima- 
rum vestrarum salute. Quod vobis ei corde desidero, paternam vobis impertiens 
benedictionem, ac suppliciter Deum deprecans, ut super vos, veluti ros descen* 
dat l>eiu‘diclio Patris , et Filii , et Spiritus Sancti. Arnen. 

Datum Romae extra Portam Caelimontanam Dom: Sexag: An; Rep: Salutis 
MDCCCXLV. ipso consecrationis meae die. 

